شەفەق نیوز/ سەرچەوەیگ
ئەمنی لە پارێزگای نەینەوا، ئمڕوو دووشەممە، خەوەردا ک مناڵیگ وە بومبیگ دانریاگ لە
خوەرئاوای شار مووسڵ کوشیا.
سەرچەوەگە ئەرا
ئاژانس شەفەق نیوز وت: بومبەگە تەقیە بان مناڵیگ لە نزیک ئاوای عەزیز سەروە ناحیەی
قەحتانیە  لە خوەرئاوای شار مووسڵ، هەنای خەریک
شەوانی پەسەیل بوی لە مەوقەی گلەوخواردنی وەرەو خیزانەگەی، و دیاری کرد ک تەقینەوەگە
بویە هووکار کوشتنی.
پەیامنێر ئاژانس
شەفەق نیوز وت: یەکیگ لە مامووستایل مناڵەگە لە مەکتەوەگەی، وینەیگ ئەرا شوینەگەی لەناو
تاقیکردنەوە بڵاو کرد، و لەباتی نووسان: ئمڕوو سەلمان سەیری لەناو برادەرەیلی دیاری
نەوی.
وتیش؛ برادەرەیل
مناڵەگە خەنای نووڕستنە شوینەگەی وەچوەڵی و خوەی نیەسەی، دەسکردنە گریە، وتیش؛ پرسیارەیل
تاقیکردنەوەگە تا نزیکەی نیم ساعەت کەفتە دیر.
سەلمان لەناو مەکتەویگ
لە سێ مەکتەو کوردی لە ناحیەی قەحتانیە خوەنێد، ک وەگورەی سیستەم خوەنەواری لە هەرێم
کوردستان کار کەێد.
